ፕረዚደንት ግብጺ "ኣብ ጉዳይ ካልእ ሃገር ኢድና ኣይንእትዉን" ኢሎም ቀዳማይ ሚኒስተር ኢትዮጵያ ኣብዪ ኣሕመድ፡ ኣብዚ ቀረባ እዋን ብትግርኛ ኣብ ዝገበሮ ቃለመሕትት'ውን፡ መንግስቲ ኤርትራ ነተን ሃገራት ኣብ ምትዕራቕ ዝሰርሕ ዘሎ "ናይ ሰላም ሓይሊ'ዩ" ክብል ተሰሚዑ ነይሩ። ፕረዚደንት ኢሳይያስ፡ ስግኣት ለበዳ ኮሮናቫይረስ ኣብ ዝለዓለ ኣብ ዝነበረሉን ዕጽዋታት ተኣዊጁሉን ኣብ ዝነበረን እዋን፡ ኣብ መጀመርታ ወርሒ ግንቦት ንኢትዮጵያ ንብዙሓት ዘገረመ ምብጻሕ ኣካይዱ ነይሩ። ኣብ መወዳእታ ወርሒ ሰነን፡ ፈለማ ወርሒ ሓምለን ድማ ኣከታቲሉ ኣብ ሱዳንን ግብጽን ብምብጻሕ ምስ መራሕቲ ክልቲአን ሃገራት ኣብ "ክልተኣዊ ዝምድናታትን ዞባዊ ምዕባለታትን" ተዘራሪቡ። ድሕሪ'ዞም ዑደታት እዚኦም ድማ፡ ቀዳማይ ሚኒስተር ኣብዪ ኣሕመድ ብ18 ሓምለ ናብ ኤርትራ ብምኻድ ምስ ፕረዚደንት ኢሳይያስ ዘትዩ። እዚ ዲፕሎማስያዊ ምንቅስቓሳት እዚ እቲ እናኸረረ ዝመጽእ ዘሎ ጉዳይ ግድብ ህዳሰ ኢትዮጵያ ዘንቀሎ ምዃኑ ብዙሓት ተንተንቲ ዝሰማምዕሉ'ዩ። ምንጪ ስእሊ, Yemane G. Meskel/twitter ዲፕሎማስያዊ ጻዕርታት ኤርትራ ክዕወት ይኽእልዶ?
